****

# ΕΛΛΗΝΙΚΗ ΔΗΜΟΚΡΑΤΙΑ

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ**

**ΝΠΔΔ ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΣΧΟΛΙΚΗΣ Μοσχάτο: 17-7-2019**

**ΑΓΩΓΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ Αριθ. Πρωτ. :1520**

**ΔΗΜΟΥ ΜΟΣΧΑΤΟΥ-ΤΑΥΡΟΥ**

**Κοραή 36 & Αγ. Γερασίμου, Τ.Κ.183.45**

**Τηλ.: 210 3421618**

**FAX: 210 3421538**

**Πληροφορίες: E. Mαλεκάκη-Κολτσάκη Προς**

e-mail: fmalekaki@hotmail.com

Προϊσταμένη Διοικητικής Υπηρεσίας

ΔΗΜΟΥ ΜΟΣΧΑΤΟΥ-ΤΑΥΡΟΥ

κ.Καραγιάννη Ε.

**Θέμα:**« Ν.Π.Δ.Δ. Δημοτικός Οργανισμός Προσχολικής Αγωγής και Κοινωνικής Αλληλεγγύης Δήμου

Μοσχάτου Ταύρου: Πεπραγμένα- Ετήσιος Απολογισμός έτους 2018»

Κατά την χρονική περίοδο Ιανουαρίου -Δεκεμβρίου 2018 οι φορείς του Ν.Π.Δ.Δ. για την καλύτερη εκπλήρωση των στόχων του πραγματοποίησαν διάφορες εκδηλώσεις, συνεργασίες και ενέργειες. Βασικός στόχος υπήρξε η όσο το δυνατόν καλύτερη λειτουργία των φορέων του και η δυνατότητα πρόσβασης των δικαιούχων του δήμου μας καθώς και η προσφορά παροχών σε αυτούς από τις υπηρεσίες μας. Οι κάτωθι ενέργειες που αναφέρονται στα πλαίσια λειτουργίας των φορέων μας (Παιδικοί Σταθμοί και ΚΑΠΗ) προσπάθησαν να ικανοποιήσουν σε όσο το δυνατόν ευρύτερο πεδίο τις ανάγκες δύο ευάλωτων ομάδων του Δήμου μας της Προσχολικής Ηλικίας και της Γ΄ Ηλικίας, πολύ απλά των Νηπίων –Βρεφών και των Ηλικιωμένων-Γερόντων. Η περιγραφή του έργου του 2018 παρουσιάζει την γενική εικόνα λειτουργίας κατά την περίοδο αυτή, αφήνοντας περιθώρια αξιολόγησης των συγκεκριμένων ενεργειών και δίνοντας ταυτόχρονα τις βάσεις για τους επόμενους προγραμματισμούς και τις ανάλογες ενέργειες.

**ΠΑΙΔΙΚΟΙ ΣΤΑΘΜΟΙ**

**Στην Δημοτική Κοινότητα Μοσχάτου** λειτούργησαν το 2018τέσσερις (4) Βρεφονηπιακοί Σταθμοί που παρείχαν φιλοξενία, φροντίδα και εκπαιδευτικό έργο στα βρέφη-νήπια και

**Στην Δημοτική Κοινότητα Ταύρου** λειτούργησαν δύο (2)Βρεφονηπιακοί

Σταθμοί.

Το Δεκέμβριο του 2018 τα ανωτέρω τμήματα βρέθηκαν να φιλοξενούν σύνολο **362** νήπια και βρέφη (**280 νήπια και 82 βρέφη)** ενώ το προσωπικό που απασχολήθηκε σε όλο το ΝΠΔΔ έφθασε τα **80** άτομα με το περισσότερο να απασχολείται στους παιδικούς σταθμούς.

**ΔΡΑΣΕΙΣ**

* Το 2018 οι Παιδικοί Σταθμοί συμμετείχαν στο πρόγραμμα Δράσης «Εναρμόνιση Οικογενειακής και Επαγγελματικής Ζωής», το οποίο συγχρηματοδοτείται από το «Ευρωπαϊκό Κοινοτικό Ταμείο» στα πλαίσια του ΕΣΠΑ.
* Εξυπηρετήθηκαν για τις εγγραφές νήπια Δημοσίων Υπαλλήλων και ατόμων που δεν πληρούσαν τις προϋποθέσεις για συμμετοχή στο πρόγραμμα του ΕΣΠΑ καθώς και κοινωνικά περιστατικά, στα οποία δόθηκε άμεση προτεραιότητα .
* Έγιναν συγκεντρώσεις γονέων με στόχο την ενημέρωση σε λειτουργικά θέματα, την γνωριμία με το προσωπικό των Παιδικών Σταθμών, την συζήτηση διαφόρων θεμάτων ή προβλημάτων που προέκυψαν, την κατάληξη σε συλλογικές αποφάσεις κ.λ.π.
* Πραγματοποιήθηκαν ατομικές συναντήσεις γονέων και παιδαγωγών με βασικό στόχο την ενημέρωση των γονέων σχετικά με την εξέλιξη και συμπεριφορά των παιδιών τους και τον προγραμματισμό μιας οργανωμένης συνεργασίας αν χρειαστεί.
* Στους Παιδικούς Σταθμούς διδάσκεται μουσική.
* Πραγματοποιήθηκαν ανοικτές, αντιπροσωπευτικές εκδηλώσεις παρουσίασης του έργου των παιδικών σταθμών και ταυτόχρονα εκδηλώσεις ψυχαγωγικού περιεχομένου για τα νήπια. (Καλοκαιρινές -Χριστουγεννιάτικες εκδηλώσεις).
* Οι καλοκαιρινές εκδηλώσεις περιλάμβαναν θέατρο, παραστάσεις καραγκιόζη, κατασκευές μεταμορφώσεις, φουσκωτά παιχνίδια, ψυχαγωγία με κλόουν και προσφορά παγωτού από παραδοσιακό παγωτατζή .
* Τα νήπια παρακολούθησαν και αυτή τη χρονιά θεατρικές παραστάσεις εντός και εκτός των παιδικών σταθμών καθώς και βιωματικά εργαστήρια.
* Πραγματοποιήθηκε επίσκεψη των νηπίων στο Πάρκο Κυκλοφοριακής Αγωγής στον Ταύρο.
* Επίσης επίσκεψη στο πάρκο Τρίτση και παρακολούθηση βιωματικού εργαστηρίου σχετικά με το ψωμί.
* Με σκοπό την καλύτερη λειτουργία των Παιδικών Σταθμών έγιναν προσλήψεις προσωπικού με συμβάσεις.
* Υπήρξε στενή συνεργασία με διάφορα δημόσια και ιδιωτικά ΙΕΚ, για την πρακτική άσκηση των σπουδαστριών τους.
* Το εκπαιδευτικό προσωπικό ενημερώνεται από το ΝΠΔΔ για την ύπαρξη συνεδρίων ημερίδων (ΕΚΔΔΑ).
* Υπήρχε παιδίατρος στο Ν.Π.Δ.Δ. ο οποίος παρακολουθούσε τα νήπια με ρόλο προληπτικό μια φορά το μήνα σε όλους τους παιδικούς σταθμούς..
* Έγιναν διάφορες συντηρήσεις στα κτήρια των παιδικών σταθμών και συμπληρωματικές αγορές για τη καλύτερη λειτουργία τους.
* Έγινε μεταφορά του Γ΄ Βρεφονηπιακού Σταθμού Μοσχάτου σε νέο ανακαινισμένο ιδιόκτητο κτίριο.
* Υπήρξε στενή συνεργασία με όλες τις υπηρεσίες του Δήμου και τα αρμόδια άτομα στους ανάλογους τομείς. Μέσω των υπηρεσιών του Δήμου έγιναν ανακαινίσεις, επισκευές και διάφορα έργα στα κτίρια των παιδικών σταθμών.

**ΚΑΠΗ**

Στα ΚΑΠΗ και των δύο κοινοτήτων το 2018 ήταν εγγεγραμμένα σύνολο χίλια διακόσια σαράντα τρία (**1243**) μέλη, με το ποσοστό των γυναικών να υπερτερεί.

**ΔΡΑΣΕΙΣ**

Στο χώρο των ΚΑΠΗ προσφέρονται στα μέλη εκτός από ψυχολογική και κοινωνική υποστήριξη, βοήθεια σε διάφορα θέματα υγείας, συμμετοχή σε διάφορες δραστηριότητες, απασχολήσεις και ψυχαγωγικές εκδηλώσεις για την κάλυψη του ελεύθερου χρόνου τους και την διατήρηση της ενεργοποίησης τους και του ενδιαφέροντος για ζωή.

Κατά την χρονική περίοδο 2018:

* Λειτούργησαν ομάδες χειροτεχνίας, θεάτρου, χορού και μουσικής με δημιουργία χορωδίας και στα δύο ΚΑΠΗ.
* Προσφέρθηκαν υπηρεσίες εργοθεραπείας φυσικοθεραπείας, καθώς και αεροβικής γυμναστικής.
* Εκμάθηση χρήσης ηλεκτρονικού υπολογιστή και διαδικτύου.
* Διοργανώθηκαναιμοδοσίες σε Μοσχάτο και Ταύρο.
* Έγινε δωρεάν μαστολογικός έλεγχος στα μέλη από την Ελληνική Εταιρεία Μαστολογίας.
* Προσφέρθηκαν χρήσιμες συμβουλές από ομάδα διαιτολόγων σχετικά με την υγιεινή διατροφή.
* Έγιναν εορταστικές συνεστιάσεις
* Χριστουγεννιάτικεςεκδήλωσεις
* Πρωτοχρονιάτικη εκδήλωση-κοπή βασιλόπιτας
* Εκδηλώσεις για τις εθνικές επετείους
* Αποκριάτικη εκδήλωση
* Εκδήλωση για την εορτή της μητέρας
* Καλοκαιρινή μουσική εκδήλωση
* Συμμετοχή της χορωδίας των ΚΑΠΗ σε εκδηλώσεις άλλων φορέων, σε «αντάμωμα χορωδιών» , σε φεστιβάλ χορωδιών ΚΑΠΗ, καθώς και σε φιλανθρωπικές εκδηλώσεις.
* Χριστούγεννα και Πάσχα λειτούργησε Bazaar με χειροτεχνικά έργα των μελών, καθώς και με άλλα είδη.
* Και τα δύο ΚΑΠΗ πραγματοποίησαν εκδρομές εσωτερικού, απογευματινούς περιπάτους και μονοήμερες εκδρομές.
* Παρακολούθησαν θεατρικές παραστάσεις
* Δόθηκαν στα μέλη των ΚΑΠΗ μειωμένα εισιτήρια για τους θερινούς δημοτικούς κινηματογράφους
* Προσφέρθηκαν επίσης 15 δωρεάν θαλάσσια μπάνια

**ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ**

Η Διοικητική-Οικονομική Υπηρεσία το 2018 είχε πέντε (5) άτομα προσωπικό. Φρόντισε ώστε να πραγματοποιηθούν και να εξοφληθούν όλες οι δαπάνες μέσα στο 2018,να γίνουν οι απαιτούμενοι διαγωνισμοί(πούλμαν), να συνεργαστεί με τις υπηρεσίες του Δήμου για τους διαγωνισμούς τροφίμων ειδών καθαριότητας και καυσίμων, να δημιουργηθούν οι διάφορες επιτροπές(παραλαβής, αξιολόγησης κ.λ.π.),να δεχτεί προσφορές και γενικά να βοηθήσει στην υλοποίηση της κάθε ενέργειας που είχε προγραμματιστεί. Ασχολήθηκε με τις αγορές, επισκευές ,προμήθειες υλικών όλων των δομών του Ν.Π.Δ.Δ. Η διαδικασία του Προϋπολογισμού-Απολογισμού ήταν επίσης μέσα στα καθήκοντα της όπως και η διαδικασία τοποθέτησης ή μετακίνησης του προσωπικού. Επίσης εισηγείται όλα τα λειτουργικά και οικονομικά θέματα στο Δ.Σ. και εκτελεί τις αντίστοιχες αποφάσεις.

Συγκεκριμένα κατά την διάρκεια του 2018 το διοικητικό-οικονομικό τμήμα πραγματοποίησε τα εξής :

* Μερίμνησε για την σύνταξη του σχεδίου προϋπολογισμού εσόδων - εξόδων και στοχοθεσίας-αναμόρφωση στοχοθεσίας και παρακολούθησε την εκτέλεση του Προϋπολογισμού προβαίνοντας σε διορθωτικές ενέργειες (αναμόρφωσης κλπ).
* Κατάρτισε σε συνεργασία με την Ταμειακή Υπηρεσία του Δήμου τον απολογισμό εσόδων – εξόδων.
* Συμμετείχε σε πρόγραμμα επιχορήγησης για τη δημιουργία νέου τμήματος Παιδικού Σταθμού-αναθέσεις υπηρεσιών και προμηθειών.
* Συμμετείχε στο πρόγραμμα «Εναρμόνιση Οικογενειακής και επαγγελματικής Ζωής» ΕΣΠΑ.
* Τήρησε το σύστημα λογιστικής απεικόνισης των οικονομικών πράξεων του Νομικού Προσώπου (Γενική λογιστική) και παρείχε κάθε είδους πληροφόρηση σχετικά προς τα αρμόδια όργανα.
* Μερίμνησε για την παροχή κάθε είδους στοιχείων που ζητούνται από Δημόσιες/Ελεγκτικές Υπηρεσίες συνέταξε και υπέβαλε στα αρμόδια όργανα οικονομικά στατιστικά στοιχεία και εκπλήρωσε όλες τις φορολογικές και ασφαλιστικές υποχρεώσεων του Νομικού Προσώπου.
* Σχεδίασε τις διαδικασίες για την κατάρτιση του προγράμματος των απαιτούμενων προμηθειών και υπηρεσιών του Νομικού Προσώπου, και διαμόρφωσε περιοδικά προγράμματα για την προμήθεια κάθε είδους υλικών, εξοπλισμού και υπηρεσιών.
* Διενήργησε τις διαδικασίες για την ανάθεση των προμηθειών και των συμβάσεων παροχής υπηρεσιών, καταρτίζοντας σχέδιο διακήρυξης, αποφάσεων ανάθεσης, συμβάσεων κλπ
* Εξέδωσε κάθε μορφής μισθοδοτικές καταστάσεις και καταστάσεις απόδοσης κρατήσεων στα ασφαλιστικά ταμεία, καθώς και αναλυτικές περιοδικές δηλώσεις.
* Εξέδωσε εντάλματα πληρωμής των οφειλών του Νομικού Προσώπου και της μισθοδοσίας προσωπικού και τα προώθησε στην ταμειακή υπηρεσία για εξόφληση.
* Συνέταξε τις συμβάσεις ορισμένου χρόνου ή άλλου είδους συμβάσεις και υλοποίησε τοποθετήσεις, αναγνώριση προϋπηρεσίας, και ανανεώσεις των συμβάσεων.
* Συνεργάστηκε με τους προϊσταμένους των άλλων Τμημάτων και τους ενημέρωσε για τις διαδικασίες που πρέπει να ακολουθούνται σε εργασιακά θέματα (άδειες, παρουσίες κ.λπ.).
* Το προσωπικό παρακολούθησε διάφορα ενημερωτικά σεμινάρια σχετικά με διοικητικά και οικονομικά θέματα
* Σε συνεργασία με την Πρόεδρο και την Διευθύντρια Προσχολικής Αγωγής συνέταξε την αίτηση συμμέτοχης στο πρόγραμμα «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ», και εξέδωσε κάθε απαραίτητο στοιχείο για την ολοκλήρωση του.
* Συνεργάστηκε με φορείς εκτός Νομικού Προσώπου που σχετίζονται με τις λειτουργίες της διοικητικής ενότητας και μερίμνησε για τη λειτουργία του Πρωτοκόλλου του Νομικού Προσώπου.
* Συμμετείχε στη διαδικασία εγγραφής νηπίων ( παραλαβή αιτήσεων)
* Παρείχε πληροφορίες και διευκρινίσεις σχετικά με τη λειτουργία του Ν.Π.Δ.Δ. και προσέφερε βοήθεια στους πολίτες σε θέματα γραφειοκρατίας ή συμπλήρωσης εντύπων.

Η Δ/ΝΤΡΙΑ

ΠΡΟΣΧΟΛΙΚΗΣ ΑΓΩΓΗΣ

ΜΑΛΕΚΑΚΗ-ΚΟΛΤΣΑΚΗ ΕΥΦΡΟΣΥΝΗ